**Hotărâre A SENATULUI UNIVERSITAR**

**Nr. 105 / 28.02.2013**

**În baza:**

Legii nr. 1/2011, Legea Educaţiei Naţionale, Art. 213,alin (1)si Art. 214,alin (4);

Cartei Universităţii Tehnice din Cluj-Napoca, Art.100, alin (2), Art.123 şi Art.184;

Regulamentului de organizare şi funcţionare a Senatului Universităţii Tehnice din Cluj-Napoca, Art. 25 alin (2) si (5), Art. 27 alin (3), Art. 30, Art.54;

Regulamentului privind conferirea titlurilor şi funcţiilor onorifice academice ale Universităţii Tehnice din Cluj-Napoca;

Propunerii *Decanului Facultăţii de Construcţii de Maşini, Prof. Dr. Ing. Daniela Popescu avizată de Consiliul Facultăţii de Construcţii de Maşini şi de Rectorul Universităţii, Prof. Dr. Ing. Aurel Vlaicu,* înaintată Senatului Universitar prin adresa nr. 45/22.02.2013;

Avizului favorabil al Comisiei permanente a Senatului universitar pentru Relaţii cu mediul socio-economic şi cu cel academic naţional şi internaţional, titluri şi distincţii;

**Apreciind activitatea Domniei sale in colaborarea cu Universitatea Tehnică din Cluj-Napoca prin:**

* Activităţi de cercetare comună în domeniul roboticii cu colegi şi colective din diferite departamente şi centre de cercetare, în special cu Centrul de Simulare şi Testare Roboţi Industriali (CESTER);
* Realizarea de proiecte bilaterale dintre care este de remarcat proiectul de cercetare Romania-Austria în domeniul “Roboţi paraleli pentru aplicaţii medicale - Dezvoltarea de modele cinematice şi dinamice inovative pentru roboţii paraleli în aplicaţii chirurgicale”;
* Iniţierea de programe de schimburi de cadre didactice şi studenţi în cadrul ERASMUS;
* Co-organizator al Conferinţei „European Conference on Mechanism Science-EUCOMES 2010”, Cluj-Napoca 14-18 septembrie 2010, eveniment marcat de lumea academică şi presă, bucurându-se de success şi de participarea a peste 110 participanţi din întreaga lume;
* Editarea în comun de articole ştiinţifice şi cărţi, între care se include şi ediţia specială „**New Trends in Advanced Robotics” in** “ROMANIAN JOURNAL OF TECHNICAL SCIENCES - APPLIED MECHANICS”, Nr.1-2/2013, Editura Academiei Române;
* Organizarea cu Universitatea Tehnică din Cluj-Napoca a Şcolii Internaţionale de Vară “International Summer School on Models and Methods in Kinematics and Robotics”, Cluj-Napoca, 2012 la care au participat peste 40 de doctoranzi şi masteranzi din întreaga lume;
* Sprijinul continuu adus secţiei de Mecatronică - Robotică din cadrul Universitaţii Tehnice din Cluj-Napoca, Facultatea Construcţii de Maşini, specializarea Robotică atât cu predare în limba engleză cât şi cu predare în limba română, prin prelegeri şi cursuri de un înalt nivel ştiinţific.

Senatul universitar întrunit în şedinţa ordinară în data de 28.02.2013,

**Hotărăşte**

**Art. unic.** *Se acordă titlul onorific de* ***“Doctor Honoris Causa”*** *domnului Univ.-Prof. Mag. Dr. Manfred Husty de la Universitatea din Innsbruck, AUSTRIA.*

**Preşedintele Senatului Universitar,**

Prof. Dr. Ing. Mihai ILIESCU